Document ID: /fineweb-2-swissfilter-quality_10-filterrobots/filtered/01380.jsonl.gz/4

Az Ön biztonsága
Ügyeljen arra, hogy milyen ruhát visel: figyeljen az olyan ékszerekre és kiegészítőkre, amelyekkel fájdalmat okozhatnak Önnek vagy amellyel esetleg fojtogathatják Önt (sál, kendő, nyaklánc stb.)
Azt javasoljuk, hordjon kényelmes ruházatot és cipőt, amikor az utcán dolgozik, hogy szükség esetén el tudjon menekülni (akár mezítláb is).
Azt is javasoljuk továbbá, hogy a pénzét több helyre rejtse el, és ne oda tegye az ügyféltől frissen kapott pénzt, ahol a bevétele többi részét tartja.
Mindig legyen önnél óvszer és síkosító. Ügyeljen arra, hogy az Ön önvédelmi fegyverét (pl. sprét vagy kést) ne fordítsák Ön ellen.
Az alkohol- és a drogfogyasztás hatással van az éberségére. Mindig vigyázzon a saját testi épségére, és ne dolgozzon alkoholtól vagy kábítószertől befolyásolt állapotban.
Ha Ön egyedül dolgozik egy lakásban, mindig tegyen úgy, mintha lenne még valaki Önnel együtt az ingatlanban (kapcsolja be a tévét vagy a rádiót).
A BDSM gyakorlásához nagy bátorságra és a terület ismeretére van szükség. Legyen még körültekintőbb, amennyiben hagyja, hogy kikötözzék vagy bekössék a szemét. Az alávetett helyzet elfogadása előtt kérje ki nyugodtan a kollégái véleményét. Mindig a saját testi épsége legyen a legfontosabb.
Akkor is legyen nagyon körültekintő, ha jól ismert ügyféllel van együtt.
Ne feledkezzen meg sohasem arról, hogy Ön dönt.